stanford-oval/wikipedia huggingface dataset:
Desniansko-Starohutskyin kansallispuisto

Desniasko-Starohutskyin kansallispuisto on Ukrainan pohjoisosassa sijaitseva kansallispuisto. Se sijaitsee Desnajoen keskijuoksulla. Se on osa Ukrainan ja Venäjän alueella olevaa Desniaskyin biosfäärialuetta, minkä osana ovat Bryanskin metsät. Alueella on Pridesnianskin kasvillisuusvyöhyke, missä on niittyjä, soita ja lehtimetsiä. Hieman toisaalla on Starohutskyin kasvillisuusvyöhyke, missä on soita ja vanhoja mäntymetsiä. Kansallispuiston eläimistöön kuuluvat hirvet, metsäkauriit, villisiat, oravat ja sudet. Alueen vesistössä esiintyy uhanalainen sampilaji sterletti. Kansallispuistossa kasvavia putkilokasvilajeja on kaikkiaan noin 700.
Derek Bell

| Derek Bell |
| --- | --- |

Henkilötiedot
Kansalaisuus:   Yhdistynyt kuningaskunta
Formula 1 -ura
Aktiivivuodet:  1968–1972, 1974
Talli(t):  Ferrari, McLaren, Surtees, Tecno
Kilpailuja:  16 (9 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  1
Ensimmäinen kilpailu:  Italian Grand Prix 1968
Viimeinen kilpailu:  Kanadan Grand Prix 1974
Derek Bell. Brabham F2, Nürburgring 1970.
Derek Reginald Bell (s. 31. lokakuuta 1941, Pinner, Englanti, Iso-Britannia) on brittiläinen entinen kilpa-autoilija. Hän ajoi F1-sarjassa vuosina 1968–1972 ja 1974. Bell voitti Le Mansin 24 tunnin ajon viisi kertaa.
Derek Bell kilpaili 1960-luvun lopulla Formula 3 ja Formula 2 -sarjoissa menestyksellä, joka sai F1:n tallit kiinnostumaan hänestä. Bell palkattiin 1968 Ferrarille ajamaan kaksi GP:tä ja 1969 McLarenille, jossa hän ajoi yhden osakilpailun. Nämä kisat päättyivät kuitenkin keskeytykseen. Bell ylsi kuusi kautta ja 9 GP:tä kestäneellä F1-urallaan pisteille vain kerran: hän sai kuudennesta sijastaan yhden pisteen USA:n GP:ssä 1970. Lisäksi hän sijoittui 11:nneksi Saksan GP:ssä 1994. Kaikki muut yritykset päättyivät keskeytykseen ennen ruutulippua.
Paremmin kuin F1:ssä Bell pärjäsi urheiluautoluokissa. Hän muun muassa voitti Le Mansin 24 tunnin ajon viisi kertaa (vuosina 1975, 1981, 1982, 1986 ja 1987), niistä kolmesti formulatähti Jacky Ickxin kanssa. Ickx/Bell muistetaankin yhtenä autourheilun legendaarisimmista ajajapareista. Daytonan 24 tunnin ajon voittaneessa autokunnassa Bell oli mukana kolme kertaa (1986, 1987 ja 1989).
Aktiivikautensa jälkeen Derek Bell muutti Yhdysvaltoihin, jossa hän loi uran autokilpailujen tv-kommentaattorina.
Aiheesta muualla

Wikimedia Commonsissa on kuvia tai muita tiedostoja aiheesta .
GrandPrix.com / Dell (englanniksi)
Dr. Mario (videopeli)

| Dr>  Mario |
| --- | --- |

Kehittäjä:  Nintendo
Julkaisija:  Nintendo
Jakelija:  Nintendo eShop
Suunnittelija:  Gunpei Yokoi
Säveltäjä:  Hirokazu Tanaka
Pelisarja:  Dr. Mario
Julkaistu:   27. kesäkuuta 1991
Lajityyppi:  pulmapeli
Pelimuoto:  yksinpeli tai kahden pelaajan monipeli
Ikäluokitus:  ESRB: Kaikenikäisille 
Alusta:  NES, Game Boy
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Dr. Mario (jap. ドクターマリオ) on Nintendon kehittämä pulmapeli. Peli on julkaistu Nintendo Entertainment System -pelikonsolille vuonna 1991. Peli kuuluu kategoriaan pulmapelit.
Peli julkaistiin myöhemmin Super Nintendo Entertainment System -konsolille Tetris-pelin kanssa samalle pelimoduulille 16-bittisinä uudelleenmuokattuina. Pelimoduuli sisälsi myös näiden kahden pelin sekoitetun aikarajallisen kilpailun kahdelle pelaajalle.
Pelaaminen

Peliä voi pelata yksi tai kaksin. Kaksinpelissä pelaajat pelaavat toisiaan vastaan. Peli muistuttaa suurimmaksi osaksi Tetristä: Dr. Mario -niminen hahmo heittää lääkekapseleita, jotka pelaajan tulee järjestää riviin tuhotakseen pelialuetta valtaavat virukset. Punaiset lääkkeet tuhoavat punaisia viruksia, keltaiset keltaisia ja siniset sinisiä. Lääkekapselit voivat liikkua kolmella eri nopeudella. Pelialue puolestaan muistuttaa lääkepulloa. Pelatessa voi kuunnella kahta eri musiikkia: Feveria (suom. kuume) tai Chillia (suom. vilustuminen). Musiikin voi myös halutessaan ottaa pois käytöstä.
Aiheesta muualla

Dr. Mario MobyGamesissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Dr. Living Dead!

Dr.Living Dead on vuonna 2007 Tukholmassa perustettu Thrash/crossover-yhtye. Dr. Living Dead ottaa vaikutteita Varhaiselta Slayeriltä, Suicidal Tendenciesiltä sekä Anthraxilta.
Jäsenet

Dr. Mania - laulu
Dr. Toxic - kitara, laulu
Dr. Rad - basso, laulu
Dr. Slam - rummut
Diskografia

Thrash After Death (2007, Demo)
Thrashing the Law (2008, Demo)
Dr. Living Dead! (2011)
Radioactive Intervention (2012)
Crush the Sublime Gods (2015)
Cosmic Conqueror (2017)
Eero Vasara

Erkki Jalo (Eero) Vasara (14. huhtikuuta 1908 Tuulos – 7. toukokuuta 1993 Helsinki) oli suomalainen lavastaja ja näyttelijä. Hän toimi yli kolmenkymmenen vuoden ajan lavastajana muun muassa Helsingin ja Hämeenlinnan teattereissa.
Vasaran näyttämöura alkoi vuonna 1938 lavastajana Mustikkamaan kesäteatterissa. Vuosina 1942–1951 hän toimi sekä näyttelijänä että lavastajana, ensin Äänislinnan sotateatterissa ja sen jälkeen Jyväskylän Työväen Teatterissa. Lavastajan ura jatkui Helsingin Kansanteatteri-Työväenteatterissassa vuosina 1951–1965 ja Hämeenlinnan kaupunginteatterissa vuodet 1965–1973. Vasara oli teknisesti taitava lavastaja, joka kykeni nopeasti luomaan suuriakin lavastuksia, valaistus- ja äänitekniikka mukaan lukien.
Vasara oli Suomen lavastustaiteilijain liiton puheenjohtaja vuosina 1955–1965 ja Suomen teatterijärjestöjen keskusliiton hallituksen pitkäaikainen jäsen. Hän kuului myös valtion näyttämötaidetoimikuntaan vuosina 1963–1970. Vuonna 1960 hänelle myönnettiin Pro Finlandia -mitali.
EMD DDA40X

| UP DDA40X "Centennial" |
| --- | --- |

Perustiedot
Tyyppi:  dieselveturi
Liikennöitsijä:  Union Pacific Railroad
Valmistaja:  EMD
Lukumäärä:  47
Valmistusvuodet:  1969–1971
Numerointi:  9600-9647
Tekniset tiedot
Huippunopeus:  144 km/h
Paino:  254 t
Pituus:  29 997 mm
Leveys:  3 150 mm
Korkeus:  4 980 mm
Pyörästö:  Do'Do'
Suurin akselipaino:  31 t
Moottori:  2 x EMD 645E3A
Moottorin teho:  4900 kW

EMD DDA40X on dieselveturi, joita silloinen General Motors Electro-Motive Division eli EMD rakensi Union Pacific Railroadille kaikkiaan 47 kappaletta. Veturit valmistuivat vuosina 1969-1971 ja saivat numerot UP 6900 - UP 6947.
DD40X on 30 metrin pituudellaan pisin koskaan rakennettu dieselveturi. Veturissa on kaksi 3 300 hevosvoiman dieselmoottoria ja kaksi 4-akselista teliä. Ohjaamo sijaitsee veturin toisessa päässä, ja sen takana on suuri konesuojus. Telien välissä konesuojan alla on polttoainesäiliö, joka on tilavuudeltaan 31 154 litraa. Ohjaamon edessä on lyhyt ja koko veturin levyinen turvanokka. Sisäänkäynti ohjaamoon tapahtuu konesuojan viereisiltä käyntisilloilta.
X-kirjain nimen perässä tulee englannin kielen sanasta Experimental, kokeellinen. Vetureissa testattiin myöhemmissä EMD:n dieselvetureissa käytettävää tekniikkaa. Nimestä näkee toisinaan käytettävän myös muotoa virheellistä muotoa DD40AX tai DD40X.
Tällä hetkellä vain UP 9636 on käytössä. Loput on joko museoitu tai romutettu.
Aiheesta muualla

Kuvia tai muita tiedostoja aiheesta EMD DDA40X Wikimedia Commonsissa
Derek Barton

| Derek Barton |
| --- | --- |

Henkilötiedot
Syntynyt: 8. syyskuuta 1918 Gravesend, Iso-Britannia
Kuollut: 16. maaliskuuta 1998 College Station, Yhdysvallat
Kansalaisuus:   Brittiläinen
Koulutus ja ura
Tutkinnot:  Imperial College London
Väitöstyön ohjaaja:  Ian Heilbron
Instituutti:  Imperial College London  Institut de Chimie des Substances Naturelles Texas A&M University Birkbeck College
Tutkimusalue:  Kemia
Tunnetut työt:  Orgaanisen kemian tutkimus
Palkinnot:   Nobelin kemianpalkinto (1969)
Derek Barton (8. syyskuuta 1918 Gravesend, Englanti – 16. maaliskuuta 1998 College Station, Texas, Yhdysvallat) oli brittiläinen kemisti. Hän sai Nobelin kemianpalkinnon vuonna 1969 yhdessä norjalaisen Odd Hasselin kanssa molekyylien konformaatioon liittyvistä teorioista ja niiden sovellutuksista kemiaan.
Barton opiskeli Lontoon Yliopistossa ja väitteli siellä orgaanisesta kemiasta vuonna 1943. Vuonna 1950 hän julkaisi kuuluisan tutkimuksensa The Conformation of the Steroid Nucleus, jossa hän osoitti että kaikilla orgaanisilla molekyyleillä ja etenkin steroidimolekyyleillä on niille ominainen rakenne, johon ne pyrkivät, ja että molekyylin kemialliset ja fysikaaliset ominaisuudet voidaan selittää tämän rakenteen avulla. Rakenneanalyysi on tärkeä edellytys entsyymien toiminnan ymmärtämiselle.
Bartonista tuli Royal Societyn jäsen vuonna 1954, hänet aateloitiin 1972. Hän jatkoi aktiivista tutkijanuraansa lähes 80-vuotiaaksi asti, ja innostui uusista keksinnöistä kuten internetistä.
Aiheesta muualla

Kuvia tai muita tiedostoja aiheesta Derek Barton Wikimedia Commonsissa
Disney’s Aladdin (Virgin Games)

| Disney’s Aladdin |
| --- | --- |
 NES-version kansikuva.
Kehittäjä:  Virgin Games USA (MD, Amiga, DOS) NMS Software (NES, GB) Crawfish Interactive (GBC)
Julkaisija:  Sega (Mega Drive) Virgin Games (DOS, Amiga, NES, GB) Ubi Soft (GBC)
Ohjaaja:  David Perry
Tuottaja:  Robb Alvey Patrick Gilmore
Suunnittelija:  David Bishop Bill Anderson Tom Tanaka Seth Mendelsohn
Taiteilija:  Mike Dietz
Säveltäjä:  Donald Griffin Tommy Tallarico
Ohjelmoija:  David Perry
Pelisarja:  Aladdin
Julkaistu:  Sega Mega Drive NA 11. marraskuuta 1993 EU 11. marraskuuta 1993 JP 12. marraskuuta 1993 Amiga EU 1994 DOS NA 1994 EU 1994 NES EU 31. joulukuuta 1994 AUS 1994 Game Boy EU 8. joulukuuta 1994 NA lokakuu 1995 Game Boy Color NA 7. marraskuuta 2000 EU 20. marraskuuta 2000
Lajityyppi:  toiminta, tasohyppely
Pelimuoto:  yksinpeli
Ikäluokitus:  ESRB: E  
Alusta:  Sega Mega Drive, Amiga, DOS, Nintendo Entertainment System, Game Boy, Game Boy Color
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK        : 
Disney’s Aladdin on Virgin Gamesin kehittämä samannimiseen elokuvaan perustuva vuonna 1993 julkaistu tasohyppely. Peli julkaistiin Sega Mega Drivelle marraskuussa 1993 ja käännettiin myöhemmin Amigalle, DOS:ille, Nintendo Entertainment Systemille, Game Boylle ja Game Boy Colorille. Samassa kuussa julkaistiin myös Capcomin kehittämä samanniminen peli Super Nintendo Entertainment Systemille.
Peli on Mega Driven kolmanneksi myydyin peli neljällä miljoonalla kopiollaan.
Kuvakaappaus pelin NES-version ensimmäisestä tasosta.
Donso ngoni

Donso ngoni on kuusikielinen länsiafrikkalainen soitin, jota kutsutaan myös metsästäjän harpuksi. Kaikukoppana toimii iso kalebassin kuori, jonka kantena on nahasta tehty kalvo.
Soittimessa ei ole otelautaa, joten soittaminen perustuu kuuden sävelen toistuviin rytmi- ja melodiakuvioihin. Mahdollinen viritys on esimerkiksi E - Fis/G - A - H - d - e.
Día Especial

"Día Especial" ('Erityinen Päivä') on kolumbialaisen laulajan Shakiran latinopop -balladi albumilta Fijación Oral Vol. 1. Kappale kertoo siitä, kuinka anteeksianto tekee päivästä erityisen. Kappaletta "Día Especial" ei julkaistu virallisena singlenä albumilta Fijación Oral Vol. 1, mutta se oli suosittu levyn julkaisuhetkellä, ja se saavutti Billboard Latin Pop Airplay -listalla 26. sijan. Kappaleen tuottivat Shakira ja Luis Fernando Ochoa ja he kirjoittivat sen yhdessä Gustavo Ceratin kanssa. Shakira ja Gustavo Cerati esittivät kappaleen Live Earth -konsertissa Saksassa 7. heinäkuuta 2007. Kappaleen englanninkielinen versio "The Day and the Time" on Shakiran albumilla Oral Fixation Vol. 2.
Listasijoitukset

| Lista (2003) | Korkein  sijoitus |
| --- | --- |
US Billboard Latin Pop Airplay: 26
Donte Whitner

| Donte Whitner |
| --- | --- |
 Donte Whitner vuonna 2014.
Henkilötiedot
Syntynyt: 24. heinäkuuta 1985 Cleveland, OH
Kansalaisuus:   Yhdysvallat
Amerikkalaisen jalkapallon pelaaja
Pituus:  178 cm
Paino:  94 kg
Pelipaikka:  Takapuolustaja
Pelaajaura
Seurat:  Buffalo Bills   San Francisco 49ers   Cleveland Browns   Washington Redskins
NFL-varaus:  8. varaus, 2006 Buffalo Bills
Pääsarjaura:  2006–2016
Donte Whitner (s. 24. heinäkuuta 1985, Cleveland, Ohio) on yhdysvaltalainen entinen amerikkalaisen jalkapallon pelaaja. Hän pelasi 11 kautta NFL-liigassa edustaen Buffalo Billsiä, San Francisco 49ersia, Cleveland Brownsia ja Washington Redskinsiä. Whiter pelasi puolustuksen takakentällä sekä kulmapuolustajana että takapuolustajana.
Ohion osavaltionyliopiston joukkueessa yliopistojalkapalloa pelannut Whitner oli NFL:n varaustilaisuuden kahdeksas varaus vuonna 2006. Whitner valittiin urallaan kaksi kertaa NFL:n tähdistöotteluun Pro Bowliin.
Eddy Planckaert

Eddy Planckaert (s. 22. syyskuuta 1958) on belgialainen maantiepyöräilijä. Hän on voittanut muun muassa Omloop Het Volkin (1984, 1985), Tour de Belgiquen (1984), Flanderin ympäriajon (1988) ja Pariisi–Roubaix'n (1990).
Planckaert on lisäksi voittanut maillot vert'n Ranskan ympäriajossa vuonna 1988 sekä etappeja Pariisi–Nizza-ajossa.
Myös Eddyn veljet Willy ja Walter Planckaert ovat menestyneet samassa lajissa.
Dêqên

Dêqênin prefektuurin sijainti eteläisen Kiinan Yunnanissa.
Dêqên tai Diqing, täydellisemmin Dêqênin tiibetiläisten autonominen prefektuuri (kiin. 迪庆藏族自治州, pinyin: Díqìng Zàngzú Zìzhìzhōu) on prefektuuri Kiinan Yunnanin maakunnan luoteisosassa. Prefektuurin pinta-ala on 23 870 neliökilometriä ja väkiluku 400 000 (2010). Prefektuurin pääkaupunki on 173 000 asukkaan piirikuntatason kaupunki Shangri-La.
Prefektuuri rajoittuu kaakossa Lijiangin ja lounaassa Nujiangin prefektuuriin. Yunnanin maakunnan pääkaupunki Kunming sijaitsee linnuntietä noin 440 kilometriä Shangri-Lasta kaakkoon, maanteitse matkaa on runsas 600 kilometriä. Shangri-Lan lentoasemalta on lentovuoroja ainakin Kunmingiin ja Lhasaan.
Prefektuuri jakautuu paikallishallinnossa kolmeen osaan:
Shangri-Lan piirikuntatason kaupunki (ennen vuotta 2002 nimeltään Zhongdian)
Dêqênin piirikunta
Weixin lisujen autonominen piirikunta
Prefektuuri väestön suurimmat etniset ryhmät ovat vuoden 2000 väestönlaskennan mukaan: tiibetiläiset, lisut, han-kiinalaiset ja naxit.
Dêqên.
Shangri-Lan vanhan osan kattoja.
Songzanlin-luostari Shangri-Lassa.
Guishan pyhäkkö.
Juhla Dukezongissa.
Tibetiläisiä puutaloja
Pengerrettyjä peltoja ja asutusta Shangri-Lan piirikunnassa.
Jokiuomaa seuraava kävelypolku.
Aiheesta muualla

Kuvia tai muita tiedostoja aiheesta Dêqên Wikimedia Commonsissa
Dêqênin prefektuurin kotisivut (kiinaksi) (diqing.gov.cn)
Eddy Tiel

| Mitalit | Mitalit | Mitalit |  |
| --- | --- | --- | --- |
|  Tiel vuonna 1952. |  Tiel vuonna 1952. |  Tiel vuonna 1952. |  |
Maa:   Alankomaat
Miesten maahockey
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 |  |  |
|  Pronssia | Lontoo 1948 |  |  |
Eduard Herbert ”Eddy” Tiel (29. joulukuuta 1926 Haag – 21. helmikuuta 1993 Emst) oli alankomaalainen maahockeypelaaja ja olympiamitalisti.
Tiel kuului Alankomaiden olympiahopeaa saavuttaneeseen joukkueeseen Helsingissä 1952 ja olympiapronssijoukkueeseen Lontoossa 1948.
Desna

| Desna |
| --- | --- |
 Desna Tšernihivin kaupungissa.
Alkulähde:  Smolenskin ylänkö
Laskupaikka:  Dnepr
Maat:  Venäjä, Ukraina
Pituus:  1 130 km
Valuma-alue:  88 900 km²
Desna (ven.   ja ukr. Десна́) on Venäjän federaation ja Ukrainan alueella virtaava 1 130 kilometriä pitkä joki, pisin Dneprin sivujoista.
Dnepr ja sen sivujoet
Joki saa alkunsa Smolenskin ylängöltä Venäjällä ja yhtyy Dnepriin vasemmalta Ukrainassa noin 6 kilometriä Kiovan pohjoispuolella. Joki on purjehduskelpoinen 535 kilometrin matkalla alajuoksultaan. Joen varrella sijaitsevia kaupunkeja ovat muiden muassa Brjansk ja Tšernihiv.
Aiheesta muualla

Kuvia tai muita tiedostoja aiheesta Desna Wikimedia Commonsissa
Енциклопедія Сучасної України: Десна (ukrainaksi) (esu.com.ua)
Hydrologisia tilastoja 1894-1985: Desna at Bryansk (Arkistoitu – Internet Archive) (englanniksi) (unesco.org)
Desna–Stara Hutan kansallispuisto

| --- | --- |
Sijainti:  Sumyn alue, Ukraina
Lähin kaupunki:  Seredyna-Buda
Pinta-ala:  162,1436 km²
| --- | --- |
Tyyppi:  Kansallispuisto 
Perustettu:  23.2.1999
Hallinto:  www.nppds.inf.ua/index.html
muokkaa - muokkaa wikitekstiä - muokkaa Wikidataa
Desna–Stara Hutan kansallispuisto (ukr. Деснянсько-Старогутський національний природний парк, Desnjansko-Starohutskyi natsionalnyi pryrodnyi park) on kansallispuisto Ukrainan Sumyn alueella. Vuonna 1999 perustetun kansallispuiston pinta-ala on 162,1436 neliökilometriä. Kansallispuisto sijaitsee Sumyn alueen pohjoisrajalla, Dneprin vasemmanpuoleisen sivujoen Desnan valuma-alueella. Puiston lähin kaupunki on Venäjän rajan tuntumassa sijaitseva Seredyna-Buda.
Aiheesta muualla

Kuvia tai muita tiedostoja aiheesta Desna–Stara Hutan kansallispuisto Wikimedia Commonsissa
Desnjansko-Starohutskyi natsionalnyi pryrodnyi park (ukrainaksi) (nppds.inf.ua)
Desna River Floodplains - Kansallispuiston länsiosan Ramsar-alue (englanniksi) (ramsar.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Деснянсько-Старогутський національний природний парк
Käännös suomeksi
David Booth

| David Booth |
| --- | --- |

Henkilötiedot
Syntynyt: 24. marraskuuta 1984 (ikä 39) Detroit, Michigan, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  183 cm
Paino:  96 kg
Seura
Seura:  Manglerud Star
Sarja:  GET-ligaen
Pelinumero:  7
Pelaajaura
Pääsarjaura:  2006–
Aik. seurat:  Rochester Americans (AHL)   Florida Panthers (NHL)   Vancouver Canucks (NHL)   Toronto Maple Leafs (NHL)   Admiral Vladivostok (KHL)   Avangard Omsk (KHL)   Detroit Red Wings (NHL)   Dinamo Minsk (KHL)
NHL-varaus:  53. varaus, 2004 Florida Panthers
| Mitalit> Maa:   Yhdysvallat.Miesten jääkiekko.Nuorten MM-kilpailut  | Mitalit> Maa:   Yhdysvallat.Miesten jääkiekko.Nuorten MM-kilpailut  | Mitalit> Maa:   Yhdysvallat.Miesten jääkiekko.Nuorten MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Suomi 2004 |  |  |
David Booth (s. 24. marraskuuta 1984 Detroit, Michigan, Yhdysvallat) on yhdysvaltalainen jääkiekkoilija, joka edustaa norjalaista Manglerud Staria.
Ura

Booth pelasi yliopistokiekkoa Michigan State Spartansissa kausina 2003–2006 ennen NHL-uraansa. Florida Panthers varasi laitahyökkääjänä pelaavan Boothin vuoden 2004 varaustilaisuudessa toisella kierroksella varausvuorolla 53.
Booth debytoi NHL:ssä kaudella 2006–2007 pelaten 48 ottelua runkosarjassa. Osa kaudesta meni myös Floridan farmijoukkue Rochester Americansissa AHL:ssä. Booth pelasi ensimmäisen ottelunsa Panthersin paidassa 20. marraskuuta 2006 Boston Bruinsia vastaan. Ensimmäinen tehopiste NHL:ssä syntyi 12. joulukuuta Anaheim Ducksia vastaan ja ensimmäinen maali 4. tammikuuta 2007 Calgary Flamesia vastaan. Ensimmäisellä kaudellaan NHL:ssä Booth teki tehopisteet 3+7=10.
Kausi 2007–2008 oli Boothille läpimurtokausi. Hän teki 73:ssa ottelussa tehopisteet 22+18=40 ja oli Floridan neljänneksi tehokkain pistemies Olli Jokisen, Nathan Hortonin ja Stephen Weissin jälkeen.
Booth teki NHL-uransa ensimmäisen hattutempun Anaheim Ducksia vastaan 9. marraskuuta 2008. Boothin toinen kolmen maalin ilta oli St. Louis Bluesia vastaan 1. maaliskuuta 2009.
Booth pelasi Florida Panthersissa vuosien 2006 ja 2011 välillä 309 runkosarjaottelua ja teki 167 tehopistettä. Hän siirtyi 22. lokakuuta 2011, kesken kauden 2011–2012, Vancouver Canucksiin osana pelaajakauppaa, jossa Vancouver sai hänen lisäkseen keskushyökkääjä Steve Reinprechtin ja kolmannen kierroksen varausvuoron vuoden 2013 varaustilaisuudessa, ja jossa Floridaan siirtyivät laitahyökkääjät Mikael Samuelsson ja Marco Sturm.
Booth edusti Yhdysvaltoja vuoden 2008 maailmanmestaruuskilpailuissa, jossa joukkueen sijoitus oli kuudes.
Saavutukset

NAJHL:n tulokkaiden tähdistöjoukkueessa 2001
NAJHL:n vuoden tulokas 2001
CCHA:n tulokkaiden tähdistöjoukkueessa 2003
Aiheesta muualla

Wikimedia Commonsissa on kuvia tai muita tiedostoja aiheesta .
David Booth Jatkoaika.comissa
Donna per amore

| ”Donna per amore” Al Bano & Romina Power |
| --- | --- | --- |

Singlen tiedot
 Albumilta: Fotografia di un momento
 A-puoli: ”Donna per amore”
 Julkaistu: 1990
 Tyylilaji: pop
 Kesto: 03.36
 Levy-yhtiö: WEA
muut singlet
|   | ”Donna per amore”  |   |
Donna per amore on italialaisen popduo Al Bano & Romina Powerin single vuodelta 1990. Sen sävelsivät ja sanoittivat Albano Carrisi, Alexander Seidl, Joachim Horn-Bernges ja Romina Power. Singlen b-puolena on Carrisin ja Powerin teos "Non piangere". Sekä a- että b-puoli sisällytettiin duon studioalbumille Fotografia di un momento. "Donna per amore" on julkaistu myös 12-tuumaisena maxisinglenä ja digitaalisena CD-singlenä. Kummankin julkaisun kolmantena kappaleena on uusi versio balladista Libertà. Al Bano & Romina Power levyttivät kappaleesta "Donna per amore" myös espanjankielisen version "Mujer por amor".
"Donna per amore" nousi Itävallan singlelistan sijalle 21.
"Donna per amore" on tekijöidensä näkemys asioista, joita nainen tekee rakkauden tähden. Kappale alkaa taustakuoron laulamalla introlla, jossa kertojaminä luettelee yksitoista asiaa, jotka ovat ainoastaan hänen tapansa sanoa "rakastan sinua". Duo laulaa säkeistöjä vuorotellen, kertosäkeeseen kohottavan sillan yhdessä ja kertosäkeistöt lauletaan Al Bano -vetoisesti, mikä on tyypillistä duolle.
»So che se parlo, se piango, se rido, se prego, se canto, se sogno, se penso, se ballo, se soffro, se vivo, se grido, è solo un modo per dirti ---» 
(Ote sanoituksesta)
Aiheesta muualla

Chordu.com: Chords for Al Bano & Romina Power Donna Per Amore Italiano
Lyricstranslate.com: Mujer por amor (Donna per amore)